ดิฉันตรวจโรคประจำปีพบผลเอ็กซเรย์ทรวงอกผิดปรดติค่ะ ในใบ บอกว่า สงสัยมีก้อนเนื้องอกในโพรงหน้าอกด้านขวา ขนาด 4 CM แนะนำปรึกษาแพทย์ อยากทราบว่า ก้อนเนื้องอกนี้จะอันตรายไหมค่ะ คือกลัวมากค่ะตอนนี้ โพรงหน้าอกเกี่ยวกับหัวใจรึปอดค่ะ
สวัสดีค่ะ การพบก้อนเนื้องอกที่โพรงหน้าอกด้านขวาดังกล่าวมานั้น อาจเป็นก้อนจาก ก้อนการติดเชื้อต่างๆเช่นเชื้อแบคทีเรียทำให้เกิดฝีหนองเป็นก้อน เชื้อวัณโรค หรือเป็นกลุ่มเนื้องอกที่ปอดซึ่งอาจเป็นเนื้องอกของปอดเองหรือลุกลามมาจากที่อื่น หรือเป็น ก้อนจากต่อมไทมัน ก้อนของต่อมน้ำเหลืองที่โตผิดปกติ เป็นต้นการวินิจฉัยให้แน่นอนนั้น จริงๆควรได้ผลชิ้นเนื้อร่วมด้วย ไม่ว่าจะเป็นการเก็บทางผ่าตัดตรงหน้าอกเข้าไป หรือทางหลอดลมก็ตาม แต่ส่วนใหญ่ก็อาจจะเริ่่มจากการเอ็กซเรย์คอมพิวเตอร์ทรวงอกก่อนซึ่งจะเห็นรอยโรคได้ชัดเจนขึ้น และพอบอกได้มากขึ้นว่าน่าจะเป็นโรคในกลุ่มใด แนะนำการไปพบแพทย์เพื่อส่งตรวจเพิ่มเติมและติดตามอาการต่อเนื่อง